|  |  |
| --- | --- |
| **Grŵp:** **Blwyddyn 9 (Gallu Cymysg)** | **Amser:** **12:15pm** |
| **Amcanion y wers:**   * Deall yr amrywiol resymau pam mae pobl yn 'mudo' o un lle (neu wlad) i un arall * Deall ystyr y termau 'ffactor gwthio' a 'ffactor tynnu' * Gallu egluro'r hyn sy'n cymell unigolion i wneud penderfyniad i fudo | |
| **Cysylltiad â dysgu blaenorol:**  Mae'r dysgwyr wedi bod yn astudio poblogaeth ac eisoes wedi ystyried y ffactorau sy'n effeithio ar ddosbarthiad poblogaeth ar draws y byd.  Roedd y disgyblion wedi deall bod dwysedd poblogaeth yn amrywio'n fawr ar draws y byd ac roeddent yn gallu egluro'r rhesymau dros hyn.  Yn y wers hon, roedd y dysgwyr yn cymhwyso'r ddealltwriaeth hon er mwyn cefnogi esboniad o'r ffactorau dynol yn ogystal â'r ffactorau ffisegol (naturiol) a allai effeithio ar bobl yn symud. | **Adnoddau:**   * Cyflwyniad PowerPoint 'Pam mae pobl yn mudo?' * 10 Llun o 'Ffactorau sy'n effeithio ar fudo' * Taflen labeli (Gwleidyddol, Cymdeithasol, Economaidd ac Amgylcheddol) * Taflen waith:- Daearyddiaeth Blwyddyn 9 * Erthyglau:- *Sut y cefais fy smyglo i mewn i Ewrop* a *Stori Gassama* |
| **Gweithgareddau dysgu:**  **Ysgogiad:-** Dangosir delwedd gartŵn o ddau aderyn yn mudo wrth i'r dysgwyr ddod i mewn i'r ystafell. Gofynnir i'r dysgwyr ystyried yr hyn y mae'r cartŵn yn ei ddangos, ond ni ddisgwylir unrhyw beth pellach ar hyn o bryd.  Bydd y dysgwyr yn derbyn 10 cerdyn sy'n dangos lleoliadau gwahanol ar draws y byd, ac yna byddant yn eu rhannu yn ddau bentwr ac yn cyfiawnhau eu rhesymau (heb gyfarwyddyd pellach).  **Rhagfynegi:-** Yma, gofynnir i'r dysgwyr ragfynegi beth fydd testun y wers yn seiliedig ar yr holl wybodaeth.  **Ailfeddwl:-** Unwaith y datgelir amcanion y wers, gofynnir i'r dysgwyr aildrefnu'r cardiau a'u rhannu yn ddau bentwr. Dylent gwblhau'r dasg ysgrifenedig mewn grwpiau (gweler y cyfarwyddiadau yn y cyflwyniad PowerPoint, sleid 6). Gofynnir i'r dysgwyr ddiffinio ystyr y termau 'ffactor gwthio' a 'ffactor tynnu'.  **Dosbarthu:-** Gofynnir i'r dysgwyr rannu'r cardiau yn ôl ffactorau gwthio a ffactorau tynnu Economaidd, Cymdeithasol, Gwleidyddol ac Amgylcheddol. Gellid annog y dysgwyr i greu cysylltiadau rhwng y ffactorau gwahanol, ond gallai hyn hefyd ddigwydd o ganlyniad i drafodaeth.  **Darllen:-** Gofynnir i'r ymgeiswyr weithio mewn parau er mwyn ystyried hanes y ddau fudwr o Syria a Libya. Cwblhewch y dasg gan ddilyn y cyfarwyddiadau ar y sleid.  **Neges Trydar:-** Er mwyn crynhoi a chynorthwyo'r dysgwyr i fyfyrio ar y dysgu, gofynnir iddynt grynhoi achosion mudo ar ffurf neges Trydar (dim mwy nag 140 nod).  **Myfyrio:-** Fel gweithgaredd terfynol, gofynnir i'r dysgwyr fyfyrio ar y strategaethau meddwl a ddefnyddiwyd ganddynt yn ystod y wers, gan ystyried hefyd ym mha sefyllfaoedd eraill y gallent wneud defnydd o'r sgiliau hyn. | |
| **Gwahaniaethu:**   * Gellir rhannu amcanion y wers yn ôl haen (pob un, y mwyafrif, rhai) * Darparu'r termau allweddol drwy gefnogaeth * Grwpiau a pharau o allu cymysg er mwyn annog trafodaeth safonol * Gofyn cwestiynau i'r dysgwyr er mwyn datblygu'r dysgu ymhellach | |
| **Cyfleoedd i ddatblygu metawybyddiaeth:**   1. Annog myfyrwyr i feddwl am sut y maent wedi trefnu'r wybodaeth cyn cwblhau'r dasg gardiau. 2. Rhagfynegi:- Defnyddio'r cartŵn o'r adar yn mudo fel ysgogiad a chreu cysylltiad â'r wybodaeth a ddarperir ar y cardiau er mwyn ceisio rhagfynegi'r amcan dysgu, wedi'i gysylltu â gwybodaeth flaenorol. 3. Yn ystod y dasg gardiau, dylid annog y dysgwyr i fyfyrio ar (a mynegi ar lafar os yw'n briodol) eu dull o weithredu yn y dasg yn hytrach na meddwl drostyn nhw – er enghraifft, 'Beth ddylech chi ei wneud nesaf?'. 4. Cefnogi'r gweithgaredd dosbarthu:- Myfyrio ar ystyr geiriau – er enghraifft 'gwleidyddol' – er mwyn cynorthwyo'r dysgwyr i ddeall sut i ddosbarthu'r ffactorau gwthio a'r ffactorau tynnu a gyflwynir yn y lluniau. 5. Myfyrio ar y strategaethau llythrennedd a allai eu cynorthwyo gyda'r dasg ddysgu. | |